Konkurrenceudsættelse af kørsel til læge og speciallæge 
Sagsfremstilling 
22.       Konkurrenceudsættelse af kørsel til læge og speciallæge - Åbent 
  
  
SAGENS INDHOLD 
I aftalerne mellem Regeringen og KL om kommunernes økonomi for 2013 og 2014 fremgår det, at Regeringen og 
KL er enige om, at kommunerne har et potentiale for at opnå besparelser på befordringsområdet. Regeringen, KL 
og Danske Regioner har gennemført en analyse af mulighederne for at indhøste effektiviseringsgevinster ved 
omlægning af de kommunale befordringsordninger. Analysen viser, at der er besparelsespotentialer ved forbedret 
planlægning af kørslen, overdragelse af udbud til trafikselskaberne mv. I 2014 er der skønnet en samlet besparelse i 
kommunerne på 100 mio. kr., hvilket er indarbejdet i aftalen om kommunernes økonomi for 2014. 
  
I Favrskov Kommunes Budget 2013-16 besluttede Byrådet en besparelse på den kommunale kørsel på 500.000 kr. 
i 2013 stigende til 1,5 mio. kr. i 2016. I forlængelse heraf er der udarbejdet en samlet analyse af persontransporten i 
kommunen. 
  
Opgaven blev, efter rådgiverudbud, overdraget COWI A/S, der i samarbejde med Favrskov Kommune gennemførte 
en tværgående analyse af den samlede persontransport i kommunen. Resultatet af undersøgelsen 
”[adresse], version 6, 4. marts 2013” peger på væsentlige besparelsespotentialer på området, selv om der 
de seneste år allerede er foretaget en række optimeringer. 
  
I forlængelse heraf besluttede Økonomiudvalget på møde 23. april 2013 at igangsætte en proces for 
konkurrenceudsættelse af befordring af elever til specialundervisning og specialskoler, kørsel til læger og 
speciallæger samt befordring af lejlighedsvis syge børn.  
  
Den nuværende ordning med kørsel til læger og speciallæger udføres primært af lokale taxiselskaber. Visitationen i 
Social og Sundhed undersøger borgerens egne muligheder for at kunne transportere sig selv eller blive 
transporteret, inden kørslen bevilges. Der bevilges ikke automatisk kørsel med taxi. Der henvises til Flextur i de 
tilfælde, hvor det vurderes at kunne lade sig gøre. Kørslerne med taxi er som oftest solokørsel, hvor der er tale om 
dør-til-dør kørsel og er således i dag uden ventetid for den enkelte borger.  
  
Favrskov Kommune har ikke et formelt aftalegrundlag med taxiselskaberne om kørslen. Borgerne bestiller selv 
kørslen, og enten sendes regning fra leverandør, eller borgeren indsender dokumentation for afholdt kørselsudgift, 
som refunderes efter gældende regler.  
 
Byråd 
28. januar 2014 
Sagsnr. 710-2010-
42023 
Dok.nr. 710-2014-
19495 
Sagsbehandler 
DPGILA 
  
Tidl. politisk behandling 
SS-U, 03.12.13, pkt. 66 
Forventet sagsgang 
SS-U, ØK, BY 
Lovgrundlag 
  
  
For borgere på kommunens plejecentre udstedes i reglen kørselsbeviser, så personalet er opmærksom på, hvilke 
borgere der er visiteret til kørsel. Det er personalet, der bestiller taxa til den enkelte borger. 
  
Kommunens samlede udgifter til kørsel til læger og speciallæger var i 2012 992.600 kr., fordelt med 940.064 kr. til 
taxavognmænd og 52.536 kr. til refusion til borgere ved egen kørsel. 
  
Det vurderes i analysen, at Favrskov Kommune kan spare mellem 80.000 og 150.000 kr. på kørsel til læger og 
speciallæger. Det svarer til ca. 8-15 % af de nuværende udgifter. 
  
Det er de enkelte fagudvalg, som træffer beslutning om den konkrete udmøntning af besparelserne, samt om de 
foreslåede ændringer skal sendes i høring. 
  
VURDERING 
Ifølge reglerne om EU-udbud skal taxikørslen konkurrenceudsættes, når værdien af kørslen overstiger ca. 1,5 mio. 
kr. over en periode på 48 måneder. Favrskov Kommunes samlede udgifter til taxikørsel til læge og speciallæge 
overstiger denne grænseværdi, og derfor skal kørslen udsættes for konkurrence. 
  
Social og Sundhed vurderer, at det kan ske på 2 måder. Enten ved at kørslen overgår til Midttrafik (Flextrafik), hvor 
kørslen løbende sendes i udbud, eller ved at Favrskov Kommune selv gennemfører et udbud af kørslen. Der er 
fordele og ulemper ved begge modeller, hvilket skitseres i bilag om sammenligning af udbudsformer. Kommunens 
vognmænd har mulighed for at byde ind på kørslen, uanset hvilket udbud der vælges. 
  
I overvejelsen om udbudsformen har Social og Sundhed udvalgt 9 konkrete ture til læger og speciallæger og 
sammenlignet priserne for kørsel hos Midttrafik og de lokale taxivognmænd. Sammenligningen viser ikke et entydigt 
billede af, om Midttrafik eller taxiselskaberne vil være billigst. 
  
For at opnå besparelsespotentialet på kørslen foreslås en justering af serviceniveauet overfor brugerne. Den 
vigtigste ændring handler om, at brugeren må afleveres op til 30 min. før den aftalte mødetid hos lægen, og at 
brugeren må acceptere at vente i op til 45 min. på hjemkørsel efter lægekonsultationen.  
  
For at sikre optimal visitering, koordinering og indberetning af kørslerne i forhold til gældende regler på området, er 
det vurderingen, at administrationen skal varetages af personale med adgang til journalnotat, da ændringer i 
bevillingen afgøres af borgerens helbredstilstand. Den øgede fokus på visitering forventes også at ville medvirke til 
at opnå besparelser på udgifterne til kørsel.  
Der er udarbejdet et notat om fordele og ulemper ved de to måder at konkurrenceudsætte kørslen på. Som det 
fremgår af notatet er såvel Midttrafiks Flextrafikordning som eget udbud særligt velegnet til at håndtere variabel 
kørsel som eksempelvis kørsel til læger og speciallæger. Med Midttrafik handler det især om bedre muligheder for 
at opnå lave priser (gennem bedre konkurrence, mindre usikkerhed hos leverandørerne og bedre muligheder for 
koordinering af kørsel), information om kvalitet og økonomiopfølgning og lettere administration for kommunen.  
  
Social og Sundhed har modtaget høringssvar fra Ældrerådet og Handicaprådet.  
  
Ældrerådet lægger vægt på en anstændig afhentning og aflevering af borgeren, f.eks. at personalet på plejecentrene 
skal være kontaktet inden taxachaufføren forlader borgeren, samt ved aflevering i private hjem bør det forventes, at 
borgeren bliver fulgt inden for døren. Desuden mener Ældrerådet, at omfanget af ventetid skal tage højde for 
sygdommens karakter.  
  
Handicaprådet påpeger, at da forudsætningen er en besparelse, vil den fremtidige kørsel ikke komme på højde 
med en almindelig taxakørsel.  
  
Handicaprådet stiller endvidere to specifikke spørgsmål i høringssvaret. Dels spørger Handicaprådet om, hvor 
længe chaufføren må vente på borgeren i tilfælde af, at borgeren bliver forsinket hos lægen, og dels om hvornår 
hjemkørslen bestilles.  
Det kan oplyses, at ud- og hjemturen bestilles samtidig, og at der ved denne bestilling tages højde for 
undersøgelsestiden samt den maximale ventetid på de 45 minutter. Sker der forsinkelse hos lægen udover det 
forventelige, vil der kunne rettes henvendelse til Midttrafik via lægesekretæren.  
  
Social og Sundhed vurderer ikke, at høringssvarene samlet set giver anledning til at foretage ændringer i forhold til 
indholdet i konkurrenceudsættelsen. Social og Sundhed har således taget højde for den relevante problematik, som 
Ældrerådet rejser omkring afhentning af borgeren. Ved visitation af borgeren vil der blive foretaget en vurdering af, 
om chaufføren skal følge borgeren til egen hoveddør, eller om borgeren kan afleveres ved fortovskanten.  
  
Det kan i øvrigt oplyses, at de foreslåede ændringer i serviceniveauet bringer Favrskov Kommune på niveau med 
andre kommuner, f.eks. [adresse] og [adresse]. Endvidere kan det oplyses, at regionens fastsatte 
servicemål ved kørsel - siddende patientbefordring - til sygehusbehandling er, at ventetiden for borgeren på kørsel 
før og efter behandling maksimalt må være 1 time. 
  
INDDRAGELSE/KOMMUNIKATION 
Der har været afholdt dialogmøde med kommunens vognmænd. Kommunens vognmænd har udtrykt bekymring for, 
om en konkurrenceudsættelse vil betyde færre kørsler, som sammen med forventede lavere priser kan betyde, at 
nogle vognmænd i [adresse] vil få svært ved at fortsætte. 
  
Konkurrenceudsættelse af kørsel til læge og speciallæge har været i høring hos Ældrerådet og Handicaprådet. 
Social- og Sundhed har 20. december modtaget høringssvar fra begge råd, og de er vedhæftet som bilag. Social og 
Sundheds bemærkninger til høringssvarene er anført under vurderingsafsnittet. 
  
ØKONOMISKE KONSEKVENSER 
I forbindelse med budgetlægningen for 2013-16 vedtog Byrådet en reduktion af budgetterne til kørsel i [adresse] 
Kommune. Baggrunden for budgetreduktionen var rapporten, udarbejdet af Cowi, som belyser kørselsomfanget i 
Favrskov Kommune. Budgettet til kørsel til læger og speciallæger i 2014-2017 er forlods reduceret med 80.000 kr. 
årligt. 
  
Social og Sundhed vurderer, at de samlede udgifter til kørsel til læger og speciallæger kan reduceres med mindst 
180.000 kr. årligt. 
  
I forventning om at realisere besparelsen sættes der øget fokus på visitering af borgeren, ligesom der sker en 
ændret arbejdsgang i forbindelse med bestilling af kørsler. Visitationen vil fremadrettet skulle bestille alle kørsler hos 
leverandøren, hvor borgeren, med den nuværende ordning, selv sørger for dette. Det forventes at medføre 
administrative merudgifter på ca. 100.000 kr. årligt.  Merudgifterne og den budgetterede besparelse på 80.000 kr. 
årligt forventes finansieret ved reduktion i udgifterne til lægekørsel som følge af ændring i serviceniveau, øget fokus 
på reglerne for visitation og selve udbuddet. 
  
INDSTILLING 
Social- og sundhedsdirektøren indstiller til Byrådet: 
  
1. At konkurrenceudsættelsen af kørsel til læger og speciallæger sker ved at overdrage kørslen til Midttrafik 
(Flextrafik). 
2. At serviceniveauet i forbindelse med konkurrenceudsættelsen fastsættes som beskrevet i sagsfremstillingen. 
3. At de fremtidige årlige administrative merudgifter på ca. 100.000 kr. finansieres af forventede besparelser på 
kørsel til læge og speciallæge. 
  
BESLUTNING 
  
Social- og Sundhedsudvalget, 14. januar 2014: 
Fraværende: Ingen 
  
Indstilles godkendt. 
  
Økonomiudvalget, 21. januar 2014: 
Fraværende: Ragner Dahl 
  
Indstilles godkendt. 
  
Bilag 
  
  
  
  
Byråd, 28. januar 2014: 
Fraværende: Ingen 
  
For indstillingen stemte 24, mens 1 stemte imod. Ingen undlod at stemme. 
  
For stemte Yngve Steffensen, Frank Kristiansen, Osvald Bach, Kjeld Eriksen, Karl Jensen, Weena Nissen 
John Mathiasen, Randi Steffensen, Børge Østergaard, Torben Dahl, Margrethe Jepsen, Elin Lauridsen, 
Tim Ravn, Daniella Nilsson, Lene Iversen, Steven Kristoffersen, Tina Rasmussen, 
Jonas Iversen, Øvli Danielsen, Oskar Simonsen, Jørgen Andersen, Oscar Andreasen, Victoria Nilsson, 
Ragner Dahl og Gunner Jepsen. 
  
Imod stemte Ulf Andresen. 
  
Godkendt. 
  
Sammenligning udbudsformer, kørsel til læge og 
speciallæge 
710-2014-5044 
Høringssvar fra Ældrerådet vedrørende 
konkurrenceudsættelse af kørsel til læge og 
speciallæge 
710-2013-298343 
Høringssvar fra Handicaprådet vedrørende 
konkurrenceudsættelse af kørsel til læge og 
speciallæge 
710-2013-300522 
